Allerede i [[oktober]] [[2013]] begyndte de [[opposition]]istiske såkaldte ''gultrøjer'', at opfordre til [[demonstration]]er i [[Bangkok]]. Formålet var med fredelige midler, blandt andet [[Trillefløjte|fløjter]], at afsætte [[Yingluck Shinawatras regering|Yinluck Shinawatra-regeringen]], hvorefter en udpeget premierminister skulle danne en overgangs regering, der kunne indføre [[reform]]er før et [[demokrati]]sk valg blev afholdt. Demonstrationerne eskalerede de følgende [[måned]]er. Yinglocks regering opløste [[parlament]]et og fortsatte som forretningsministerium, og udskrev nyvalg til afholdelse i [[februar]] [[2014]]. Partiet Demokraterne [[boykot]]tede valget og [[Fysisk blokade|blokerede]] valgsteder i flere [[provins]]er. Efterfølgende blev diskuteret om et suppleringsvalg i de blokkerede provinser var muligt, om det allerede afholdte parlamentsvalg i det hele taget var [[Jura|juridisk]] gyldigt, om der kunne afholdes et helt nyt valg, om forretningsministeriet kunne gå af, eller var forpligtiget til at forsætte i henhold til forfatningen. Demonstranter havde i perioder [[okkupere]]t dele af Bangkok og urolighederne spredte sig til provinsen. Den siddende regering var også kommet i modvind over et [[subsidier]]et, men ufinansieret [[Yingluck Shinawatra#Yingluck Shinawatras ris-støtteordning|risopkøbsprogram]], hvor bønderne solgte deres ris til regeringen, men udbetalinger af penge blev forsinket eller udeblev, hvilket yderligere medførte bønderdemonstrationer og vejblokader fra Bangkok og op gennem det nordøstlige [[Thailand]], det såkaldte [[Isaan|Isaan Plateau]]. Den eskalerende situation medførte et [[militærkup]] den [[22. maj]] [[2014]].
{{uddybende|Yingluck Shinawatra}}
{{uddybende|Thailands militærkup 2014}}
Filosofi